SMM ตั้งบริษัทย่อย “เอสเอ็มเอ็ม พลัส” รองรับปรับโครงสร้างธุรกิจ-รับโอนกิจการบางส่วน
SMM ตั้งบริษัทย่อย "เอสเอ็มเอ็ม พลัส" รองรับปรับโครงสร้างธุรกิจ-รับโอนกิจการบางส่วน
7 มี.ค. 2562

บริษัท สยามอินเตอร์มัลติมีเดีย จำกัด (มหาชน) หรือ SMM ระบุว่า บริษัทได้จัดตั้งบริษัทย่อย ภายใต้ชื่อ “บริษัท เอสเอ็มเอ็ม พลัส จํากัด” ทุนจดทะเบียน 1 ล้านบาท แบ่งเป็นหุ้นสามัญจำนวน 10,000 หุ้น มูลค่าที่ตราไว้หุ้นละ 100 บาท เพื่อรองรับการปรับโครงสร้างธุรกิจ และรับโอนกิจการบางส่วน ซึ่งได้แก่ กิจการหนังสือต่างๆ กิจการผลิตจัดรายการทางโทรทัศน์และวิทยุ กิจการซื้อขายสิทธิ์ถ่ายทอดสดทางโทรทัศน์ ถ่ายทอดสดผ่านดาวเทียม และกิจการสิ่งพิมพ์และอื่นๆ ในรูปแบบต่างๆ รวมถึงทรัพย์สิน หนี้สินเฉพาะส่วนที่เป็นหนี้ทางการค้าหนี้ เงินกู้อื่นใดที่ไม่ติดเงื่อนไขของเจ้าหนี้หรือ สถาบันการเงินและบุคคลากรที่เกี่ยวข้องกับกิจการดังกล่าวทั้งหมด